‘ઓપન એટોનોમી જર્નલ’માં એક રસપ્રદ સંશોધન પ્રગટ થયું છે. યુનિવર્સિટી ઓફ મેરીલેન્ડેના વિજ્ઞાનિકો દ્વારા થયેલા એક સંશોધનમાં એવું બહાર આવ્યું છે કે મહિલાઓ કોઇપણ સેન્સેટિવ ઇસ્યુ અથવા તો સોશિયલ સિચ્યુએશનને પુરુષની સરખામણીએ 19 ગણી વધુ ઝડપે ફેલાવે છે. સાયન્ટિફિકલ કારણ એવું બહાર આવે છે કે મહિલાઓના બ્રેઇનમાં કોક્સપી-2 નામનું પ્રોટીન પુરુષો કરતાં 30 ટકા વધુ હોય છે. બોય કરતાં ગર્લ જન્મ પછી વહેલાં બોલતાં શીખે છે એનું કારણ પણ આ કોક્સપી-ટુ જ છે. સ્ત્રીઓની વાતો, ગોસિપ અને ટોળટપ્પાને વિશે લોકો ભલે ગમે તે વાતો કરે પણ એ જ લેડીઝની સ્પેશિયાલિટી છે. પુરુષોની ટીકા વિશે એવું પણ કહેવાય છે કે એને લેડીઝની આવી બધી વાતો કદાચ એટલે પલ્લે નથી પડતી કારણ કે પુરુષો એવું કરી શકતા નથી. એમ તો સ્ત્રીઓને પણ થતું જ હોય છે કે પુરુષો કારણ વગરની દેશ અને દુનિયાની પંચાતમાં પડ્યા હોય છે. દરેક વાતને દિલથી ફીલ કરવી એ કંઇ નાનીસૂની વાત નથી. એ બાબતે લેડીઝને માર્ક્સ આપવા જ પડે. લેડીઝના આ નેચરના વખાણ ન કરીએ તો કંઇ નહીં, પણ ટીકા તો ન જ કરવી જોઇએ, એ જ તો એની જિંદગી જીવવા જેવી અને પુરુષોથી વધુ બહેતર બનાવે છે.